Sabinet | Volume 112, Issue 3232
Volume 112, Issue 3232, 2010
Die Kerkblad - Volume 112, Issue 3232, February 2010
Volume 112, Issue 3232, February 2010
Die risiko om met God te trek : uit die Woord
Ons kom hier bymekaar om na God te vra. Wat sal ons in hierdie jaar beleef? Wat lê vir ons voor? Ons kom en ons vra na God.
Wêreldgelykvormigheid : redaksioneel
Source: Die Kerkblad 112, pp 6 –7 (2010)
Daar sit iets droewigs en hartseer in die woord verwêreldliking. Dit vertel immers van die skande van die Christendom in die wêreld. Die skande van ontrouheid aan die opdrag van God om soos vreemdelinge en bywoners in hierdie wêreld te verkeer (Heb 11:9, 13).
Korrupsie vanweë morele verval
Source: Die Kerkblad 112, pp 8 –9 (2010)
Feitlik daagliks hoor ons oor die nuus, in die koerante en op TV van korrupsie in Suid-Afrika. As ons optelsommetjies maak, is daar miljarde der miljarde Rand by betrokke. Waar daar vir ons gevoel aanvanklik maar net kennis geneem is van die korrupsie wat plaasvind, word dit al meer en meer bekend dat die regering daadwerklik wil optree. Daar word wêreldwyd lysies gemaak van watter land of watter kontinent die mees korrupte is. Dan blyk dit dat Afrika die "louere" inoes, en dat Suid-Afrika sterk vir die voorste plekke kompeteer. Dan slaan ons ons hande saam en vra waar alles begin het en waarheen alles lei.
Verbond en kategese
Source: Die Kerkblad 112, pp 10 –11 (2010)
So pas het die katkisasieklasse vir 2010 in die verskillende gemeentes begin. Die Here moet geloof word dat omstandighede in Suid-Afrika en die Gereformeerde Kerke in Suid-Afrika sodanig is dat daar vryheid is om die kinders van die kerk kategeties te kan onderrig. In alle gemeentes moet daar besonderlik gesorg word dat die verbondskinders na die beste van die kerkraad se vermoë in die katkisasie onderrig word. Die feit dat die katkisasiekinders verbondskinders is, maak die saak nog dringender. Kategete en ouers moet dalk weer 'n slag oor die verbond en die kategese nadink, want kategese is verbondsonderrig.
Die doodry-seisoen : brandpunt
Source: Die Kerkblad 112, pp 12 –13 (2010)
Die somervakansie is pas verby, en sonder vrees vir oordrywing kan gepraat word van die seisoen van doodry. In sy oortreffende trap kan gepraat word van die menseslagting op ons paaie. In hierdie seisoen sterf meer mense op ons paaie as al die soldate wat in die jarelange grensoorlog gesneuwel het.
Ek wens tog so om 'n Bybelse selfbeeld te hê - hoe kan ek dit regkry?
Source: Die Kerkblad 112, pp 14 –15 (2010)
Die versugting om 'n Bybelse selfbeeld te hê, is in wese 'n bede van gelowiges dat God ons sal verander deur ons denke te vernuwe (Rom 12:2). "Denke" volgens dié teks beteken nie bloot jou gedagtes nie, maar 'n raamwerk van denke, 'n houding, ingesteldheid of 'n manier van kyk.
Ek wens tog so om 'n mens van integriteit te wees - hoe kan ek dit regkry?
Author O.J. (Ockie) Struwig
Source: Die Kerkblad 112, pp 16 –17 (2010)
In my nadenke oor wat integriteit nou eintlik is, het ek in die Bybel gaan soek na die woord. En tot my verbasing moes ek vind dat díe woord - integriteit - nie een keer in die Bybel voorkom nie.
Ek wens tog so om vol lewensvreugde te wees - wat moet ek doen?
Om vol lewensvreugde en bly te wees, is 'n opdrag van die Here. Dit is dus nie maar iets wat jy het of nie het nie. Jy kan daaraan werk om elke dag in alle omstandighede bly te wees. Die bose doen sy bes om jou lewensvreugde te steel, maar deur die Gees van God kan ons dit verander en mense vol lewensvreugde wees.
Ek wens tog so om meer bedagsaam en tegemoetkomend te wees - Filippense 1:9-11 as leidraad
Taktvolle optrede is baie belangrik in die lewe. Almal van ons het al te doen gekry met mense wat ontaktvol en ongevoelig teenoor ander mense optree. Dikwels bedoel sulke mense nie eers sleg nie, maar hulle sosiale vaardighede en insig in ander mense se probleme is so swak dat hulle orals konflik veroorsaak. Sulke mense sê verkeerde dinge op verkeerde tye, neem nie die belange van ander in ag nie, maar is baie selfgesentreerd of oordrewe taakgerig.
Die antwoord op die vraag hoe ek meer tegemoetkomend en bedagsaam kan wees
Author J.A. (Johan) Schutte
Source: Die Kerkblad 112, pp 22 –23 (2010)
Toe die wenskoevertjies oopgemaak word en hierdie een glip by mý koevertjie uit, het dit my bietjie onkant gevang. Wens om tegemoetkomend en bedagsaam te wees? Ek? Maar ek is dit al klaar! Hoe kan ek dit nog wens? Vra maar vir my vrou. Of nee, vra liewer vir my kinders ... O gaats, dalk moet jy liewer iemand vra wat my nie so goed ken en so baie van my hoef te verdra nie!
Ek wens tog so om dankbaar en vergenoegd te wees - wat is die geheim?
Author M.A.F. (Andries) Kruger
Source: Die Kerkblad 112, pp 24 –25 (2010)
Dit wil voorkom asof baie mense vandag net die negatiewe in alles raaksien. Luister maar na mense se gesprekke. Miskien ken jy ook mense wat met niks in die lewe tevrede is nie. Dalk is jy self so 'n mens. Sulke mense vertel altyd vir jou hoe moeilik hulle dit in die lewe het. Niks in hulle lewe loop reg nie. Hulle is onvergenoegd met alles. 'n Persoon sal byvoorbeeld kla oor sy werk en die baas by die werk. In plaas daarvan om dankbaar te wees dat hy 'n werk het. Hoeveel ander mense wat sonder werk is, sal maar te bly wees om daardie werk te hê, en sal die moeilike omstandighede maar verduur het. Dis inderdaad nie aangenaam om met sulke mense, wat altyd onvergenoegd en ondankbaar is, saam te leef nie.
Ek wens tog so ons kan in harmonie met mekaar leef - wat is die geheim?
Source: Die Kerkblad 112, pp 26 –27 (2010)
Voel dit nie bekend nie? Kan ons nie almal hiermee identifiseer nie? En dis nie net Sannie en Pietie wat so baklei nie. Néé, ons ken spanning en onenigheid ook in die grootmenswêreld. By die werk is daar ook maar slegte gevoelens onderling. Twis en tweespalk kom ook in die kerklike wêreld na vore. Huweliksmaats, familie, vriende kan mekaar ook maar slegsê en afbreek. Ja, ons as mensies sukkel maar om in harmonie met mekaar te leef!
Ek wens tog so om 'n skoon gewete te hê. Hoe kan ek dit bereik? Eerste perspektief
Author Kobus Erasmus
Source: Die Kerkblad 112, pp 28 –29 (2010)
Die vraag is : Hoe kan ek 'n skoon gewete hê en dit bereik? Elke gelowige smag daarna. Belangrike vrae oor die tema :
Wat is 'n gewete?
Hoe funksioneer 'n goeie gewete?
Hoe funksioneer 'n slegte gewete?
Wat is 'n goeie gewete?
Hoe bereik ek die wens van 'n skoon gewete?
Ek wens tog so om 'n skoon gewete te hê. Hoe kan ek dit bereik? Tweede perspektief
Source: Die Kerkblad 112, pp 30 –31 (2010)
Elke gelowige kan getuig van gewetenswroeging : miskien omdat jy reeds teen die Here en jou medemens gesondig het, of omdat jy weet jou beplande optrede is sonde teen die Here, of omdat jy nie seker is of wat jy beplan, sonde is of nie.
Die noodsaak vir ware eenheid in die GKSA
Author Amos Motshine
Source: Die Kerkblad 112, pp 32 –35 (2010)
Die kerk het dwarsdeur die geskiedenis gepoog om op verskeie maniere strukturele eenheid teweeg te bring - dikwels ten koste van geestelike eenheid. Uit hierdie pogings het twee strominge ontwikkel. Die een was om die kerk te verenig op die grondslag van die fundamentele waarhede van die Christelike geloof. Die ander was om deur 'n akkommoderende benadering - deur middel van organisasies, rade en alliansies - sodanige waarhede te kompromiteer ten einde 'n kunsmatige eenheid in die kerk te bewerk.
Perspektiewe op Calvyn en die kerklied
In die verlede is dikwels oor Calvyn en die kerklied geskryf. Om te voorkom dat oorbekende feite herhaal word, gaan in hierdie artikel gepoog word om 'n paar interessante perspektiewe uit te lig. Ter wille van agtergrond word die standpunte oor die kerklied van drie bekende kerkhervormers - Luther, Calvyn en Zwingli - kortliks geskets.
Sinodebesluit oor die Descensus
Saamgevat uit die rapport wat voor die Sinode gedien het
Source: Die Kerkblad 112, pp 36 –40 (2010)
"Descensus" dui op neerdaling, verwysend na die woorde van die Apostoliese Geloofsbelydenis en die Geloofsbelydenis van Atanasius waarin ons bely : "... en neergedaal het na die hel."
Die selfbekendstelling van Christus aan die gemeente in ... Filadelfia
Christus is die Heilige
Source: Die Kerkblad 112, pp 38 –39 (2010)
In 4:8 word Christus voorgestel as Heilige met 'n aanhaling uit Jesaja 6:2 - "Heilig, heilig, heilig is die Here God, die Almagtige." Dat Hy die Heilige is, spel uit dat Hy God is.
Oupa Frans en die Feesbybel : van oral
Author Hennie Dekker
Die Feesbybel! GKSA 150. 'n Pragtige Bybel met houtomslag en die goue feesmunt versink op die voorblad. 'n Aandenking wat deur die geslagte sal voortleef en ons kinders daaraan sal herinner dat dit die kerk is waarvoor die Here lief is.
Petrus (Peet) Jacobus Steyn
29 September 1932 - 3 Desember 2008 : in dankbare herinnering ...
Author Wynand J. vd M. Steyn
Petrus Jacobus Steyn is op 29 September 1932 op Gobabis in Suidwes-Afrika gebore. Sy ouers het deel gehad het aan die Dorslandtrekke, en het ook 'n tyd in Angola gebly. Hy het op Mooipoort (distrik Kamanjab) grootgeword as een van ses kinders (vier susters en een jonger broer) en is vanaf agtjarige ouderdom kosskool toe. Hy voltooi sy skoolloopbaan by Hoërskool Windhoek, waarna hy begin 1951 na die PU vir CHO vertrek vir sy teologiese studies.